*Lēmuma projekts*

**Par finansējuma piešķiršanu projektēšanai**

Izskatot Alūksnes novada pašvaldības Centrālās administrācijas Īpašumu pārvaldības un attīstības nodaļas 21.08.2024. iesniegumu, kas reģistrēts Alūksnes novada pašvaldībā 21.08.2024. ar Nr. ANP/1-47/24/2775,

ņemot vērā Alūksnes novada pašvaldības Attīstības programmas 2022.-2027. gadam Rīcības plāna Rīcības virzienus 1.1., 2.1., 3.1., 3.3.,

pamatojoties uz Pašvaldību likuma 10. panta pirmās daļas ievaddaļu, likuma “Par pašvaldību budžetiem” 30. pantu,

1. Atbalstīt Alūksnes novada pašvaldības metu konkursa “Ezera piekrastes attīstība” projektēšanu un autoruzraudzību  931 700 EUR (deviņi simti trīsdesmit viena tūkstoša septiņu simtu *euro*) apmērā un atļaut Alūksnes novada pašvaldības izpilddirektoram slēgt līgumu ar metu konkursa un sarunu procedūras uzvarētāju.
2. Lēmuma 1.punktā minēto summu nodrošināt Alūksnes novada pašvaldības 2024., 2025. un 2026. gada budžetā.
3. Piešķirt daļēju finansējumu 201 774 EUR (divi simti viena tūkstoša septiņi simti septiņdesmit četru *euro*) apmērā projektēšanas pakalpojuma uzsākšanai.
4. Finansējumu nodrošināt, veicot Alūksnes novada pašvaldības budžeta 2024. gadam pārkārtojumu uz uzskaites dimensiju 049005 “Projektu sagatavošanas un ieviešanas pasākumi” no 01721 uzskaites dimensijas “Alūksnes novada pašvaldības parāda maksājumi (Valsts kases aizdevumu apkalpošana, procentu maksājumi, pamatsummu atmaksa)”.
5. Alūksnes novada pašvaldības Centrālās administrācijas Finanšu nodaļai nodrošināt iepriekšminēto līdzekļu pārkārtošanu Alūksnes novada pašvaldības budžetā 2024.gadam.
6. Lēmums stājas spēkā ar tā pieņemšanu.